Diari Oficial de la Generalitat Valenciana


Sumari del DOGV 9123, del 08-07-2021 (2021/6966)

Informació pública de la suspensió d'atorgament i d'admissió a tràmit de les llicències urbanístiques a l'efecte d'establir instal·lacions de producció d'energia elèctrica fotovoltaica o eòlica amb la finalitat de facilitar l'estudi per a la reforma de l'ordenació urbanística d'aquests usos en sòl no urbanitzables.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9123

Data del DOGV
:   08-07-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/6966


Data del document
:   18-06-2021

Organisme emissor
:   Ajuntament de Fontanars dels Alforins

Tipus de document
:   Anunci

Descriptors 

:   * Fontanars dels Alforins
    * administració local
    * pla d'urbanisme

Informació pública de la suspensió d'atorgament i d'admissió a tràmit de les llicències urbanístiques a l'efecte d'establir instal·lacions de producció d'energia elèctrica fotovoltaica o eòlica amb la finalitat de facilitar l'estudi per a la reforma de l'ordenació urbanística d'aquests usos en sòl no urbanitzables. [2021/6966]  
El Ple de l'Ajuntament de Fontanars dels Alforins, en la sessió celebrada el 15 de juny de 2021, va adoptar l'acord la part dispositiva del qual literalment diu el següent:  
Primer. De conformitat amb allò que disposa l'article 64.1 de la LOTUP, amb la finalitat de facilitar l'estudi per a la reforma de l'ordenació urbanística dels usos de generació d'energia eòlica i solar fotovoltaica en el terme municipal de Fontanars dels Alforins, suspendre l'atorgament i l'admissió a tràmit de les llicències que es pogueren sol·licitar per al citat ús, que no complisquen amb els següents requisits:  
  
1. En sòl urbà i urbanitzable, es permet la implantació de plantes generadores d'energia solar o eòlica.  
2. En sòl no urbanitzable, comú i protegit, es permet la implantació d'instal·lacions d'energia solar fotovoltaica i eòlica en cobertes d'edificacions existents en la mateixa parcel·la, sempre que l'ús principal de la parcel·la no siga la producció d'energia.  
3. En sòl no urbanitzable, comú i protegit, es permet la implantació d'instal·lacions d'energia solar fotovoltaica i eòlica destinades a l'autoconsum tant de residències particulars, com de les activitats agràries industrials o terciàries. Aquestes instal·lacions poden estar connectades a la xarxa als efectes de rebre o bolcar els excessos i defectes d'energia generats o sol·licitats, però mai superar en capacitat de generació, les seues necessitats de consum pròpies en termes anuals.  
  
4. Es prohibeix expressament, en sòl no urbanitzable, comú i protegit, la implantació de plantes generadores d'energia solar o eòlica, exceptuant les instal·lacions d'autoconsum indicades al punt 2, i les realitzades en cobertes d'edificacions existents indicades al punt 3.  
  
Segon. Establir la duració de la suspensió en el termini màxim establert en l'article 64 de la LOTUP, si bé podrà alçar-se totalment o parcialment o limitar-se'n la duració segons el contingut del document de planejament que finalment siga sotmés a exposició pública.  
  
Tercer. Remetre el present acord a la Direcció General d'Indústria i a la Direcció General d'Ordenació del Territori i Paisatge perquè en tinguen coneixement i als efectes oportuns, en la tramitació dels expedients emparats en el Decret 14/2020 d'autorització de plantes generadores d'energia.  
  
Quart. Remetre el present acord al Diari Oficial de la Generalitat Valenciana per a la publicació, moment a partir del qual entrarà en vigor la suspensió. Així mateix, publicar l'acord en el tauler d'anuncis i en la web municipal.  
  
Contra aquest acord es podrà imposar, alternativament, qualsevol dels següents recursos, si bé no podran interposar-se ambdós:  
- Potestativament recurs de reposició davant l'ajuntament en el termini d'un mes comptat des de l'endemà de la publicació de l'acord en el DOGV.  
- Recurs contenciós administratiu davant els jutjats del contenciós administratiu de València, en el termini de dos mesos a contar des del mateix dia.  
  
Tot això sense perjudici que puga fer ús de qualsevol altre recurs o acció que estime procedent.  
  
Fontanars dels Alforins, 18 de juny de 2021.- L'alcalde: Julio Ramón Biosca Llin.